**Parni i neparni brojevi**   **Stranica 59.**

Lijep pozdrav, dragi učenici!

Napiši u bilježnicu naslov Parni i neparni brojevi. Ne zaboravi upisati današnji datum!

NE ZABORAVI NAOŠTRITI OLOVKU!

 **Otvori** udžbenik na 59. stranici i **riješi** 1. zadatak da ponoviš višekratnike brojeva 2, 3 i 4. Sjetimo se - **VIŠEKRATNIK JE BROJ KOJI JE NEKOLIKO PUTA VEĆI OD ZADANOG BROJA.**

**Npr. višekratnici broja 3 su – 3,6,9,12,15,18.....**

 U drugome zadatku pažljivo **pročitaj** zadatak i **promotri** ilustraciju.

Klara **ima 9** jabuka. **Podijelit** će ih **dvojici** svojih prijatelja. **Koliko** će jabuka dobiti **svaki** prijatelj? Hoće li **ostati koja jabuka** i za Klaru?

Kada Klara razdijeli jabuke, svaki će prijatelj dobiti 4 jabuke, ali jedna će jabuka ostati **nepodijeljena**.

Tu nepodijeljenu jabuku nazivamo **ostatkom**. Izračunajmo to dijeljenjem:

9 : 2 = 4 i **ostatak 1**

 Treći zadatak pažljivo **pročitaj**. Neki brojevi su **djeljivi**, a neki nisu, jer se u dijeljenju javlja **ostatak.**

**Riješi 4. zadatak.** Koji su brojevi djeljivi brojem 2?

PRIMJER – 4 : 2 = 2

 3 : 2 = 1 i **ostatak 1**  - Riješi ostale primjere!

 **Riješi** 5. zadatak u udžbeniku. **Precrtaj** brojeve koji su djeljivi brojem 2.

 Sve brojeve koji su djeljivi brojem 2 zovemo **PARNI BROJEVI.**

 U 6. zadatku **zaokruži** brojeve koje nisu djeljivi brojem 2.

 Te brojeve zovemo **NEPARNI BROJEVI.**